Grundschool an de Staleke

De Grundschool an de Staleke is en Grundschool in’n Oort Hagen, Landkreis Cuxhoben, Neddersassen. Dreger is de Gemeen Hagen. Se liggt an’n Amtsplatz 2 dicht bi de Hermann-Allmers-School (Haupt- un Realschool) un de Waldschool Hagen/Beverst (Gymnasium). De School hett 234 Schölers, 16 Schoolmeesters un 7 pädagoogsche Mitarbeiders (Stand Schooljohr 2016/2017). Historie De Grundschool Hagen geiht trügg op de Middelpunktschool Hagen, de 1968 grünnt worrn is, üm de 7. un 8. Klassen ut de Volksscholen ümto optonehmen. 1969 al sünd ok de 5. un 6. Klassen ut de Volksscholen ümto in Hagen tohooptagen worrn. 1976 is de Landkreis Wersermünn (siet 1977 Deel von’n Landkreis Cuxhoben) Dreger von de Middelpunktschool worrn un de Grundschool is en organisatorisch egenstännige School worrn. Siet dat Schooljohr 1999/2000 is de School Verlässliche Grundschool. En Fördervereen hett sik in dat Johr 2000 grünnt. Sien hüdigen Naam Grundschool an de Staleke hett de School 2009 kregen. Schoolbaas opstunns (Stand 2018): Katrin Meyer-Joost Footnoten Weblenken Websteed von de School (hoochdüütsch)